บลจ.ซีมิโก้ได้ฤกษ์ ขายกองทุนน้ำมัน
&nbsp;
11 ส.ค. 2554

โพสต์ทูเดย์ — บลจ.ซีมิโก้ เดินหน้าขายกองทุนน้ำมัน “กรุงไทย” ส่งกิมจิ 15 เดือน ชูผลตอบแทน 1.82% ต่อปี
รายงานข่าวจากบริษัทหลักทรัพย์จัดการกองทุน (บลจ.) ซีมิโก้ แจ้งการเปิดขายกองทุนเปิดซีมิโก้ ออยล์ แทรคกิ้ง ฟันด์ (SOIL) มูลค่าโครงการ 1,000 ล้านบาท ระหว่างวันที่ 1425 พ.ค. 2553 ลงทุนขั้นต่ำ 1 หมื่นบาท 
กองทุนจะเน้นลงทุนในหน่วยลงทุนของกองทุน PowerShares DB Oil Fund ซึ่งเป็นกองทุนรวมอีทีเอฟที่จดทะเบียนซื้อขายในตลาดหลักทรัพย์สหรัฐอเมริกา ประเภทกองทุนรวมเพื่อผู้ลงทุนทั่วไป (Retail Fund) โดยเฉลี่ยในรอบปีบัญชีไม่น้อยกว่า 80% ของมูลค่าทรัพย์สิน สุทธิของกองทุน 
กองทุนหลักมีนโยบายลงทุนในสัญญาซื้อขายล่วงหน้าน้ำมันดิบ West Texas Intermediate (WTI) เพื่อให้ได้รับผลตอบแทนใกล้เคียงกับผลตอบแทนของดัชนี Deutsche Bank Liquid Commodity Index – Optimum Yield Crude Oil Excess Return ซึ่งเป็นดัชนีที่มุ่งสะท้อนการเปลี่ยนแปลงของมูลค่าน้ำมันดิบ West Texas Intermediate (WTI) บริหารโดย DB Commodity Services LLC. 
สำหรับส่วนที่เหลืออาจจะลงทุนในตราสารหนี้ที่คล้ายเงินฝากหรือตราสารหนี้ เพื่อสำรองเงินไว้สำหรับดำเนินงานของกองทุน โดยกองทุนจะไม่ป้องกันความเสี่ยงจากอัตราแลกเปลี่ยนและอาจลงทุนในหรือมีไว้ซึ่งสัญญาซื้อขายล่วงหน้าที่มีตัวแปรเป็นอัตราแลกเปลี่ยนเงิน 
บลจ.กรุงไทย เปิดขายกองทุนเปิดกรุงไทยตราสารหนี้ เอฟไอเอฟ 9 ถึงวันที่ 25 พ.ค. 2553 อายุโครงการ 15 เดือน มูลค่า 1,500 ล้านบาท เน้นลงทุนในพันธบัตรภาครัฐเกาหลีใต้ ทั้ง 100% โดยผู้ลงทุนจะได้รับผลตอบแทนประมาณการ 1.802.00% ต่อปีโดยอาจพิจารณาป้องกันความเสี่ยงจากอัตราแลกเปลี่ยนสกุลเงินเหรียญสหรัฐ
นางจารุพรรณ อินทรรุ่ง ผู้อำนวยการสำนักเลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวว่า สัปดาห์ที่ผ่านมาไม่มี บลจ.ใดยื่นขอออกกองทุนใหม่ อาจเป็นเพราะการเมืองรุนแรงขึ้นทำให้ บลจ.ชะลอออกกองทุนใหม่ไปก่อน ส่วนกองทุนที่เปิดขายอยู่ก็ยังขายตามปกติและจดทะเบียนจัดตั้งกองทุนทางอิเล็กทรอนิกส์ได้